《南乡子 美人浴》
清代·徐石麒

晚鬓卸惊鸦。促办温泉屑木瓜。俯向灯前开绣衵，羞他。

一手斜牵小婢遮。

春水浸梨花。香雾侵人胜馆娃。自是深闺人不见，棂纱。

更有春光漏一些。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》